ming030890/wiki-yue-high-quality huggingface dataset:
腕龍

腕龍（Brachiosaurus altithorax）係龍盤目腕龍科腕龍屬唯一品種嘅恐龍。
腦力激盪法

腦力激盪法（brain-storming）係一種成日用嘅創意技巧，指一班人圍埋一齊係噉諗同講啲諗頭出嚟，然後最後大家一齊評價啲諗頭。
腕骨

腕骨係手板主要嘅骨，一共有八塊，兩邊連住手腕同手指。
腦功能側化

腦功能側化（英文：lateralization of brain function）係指「左腦同右腦喺功能上唔完全對稱」嘅現象，喺好多物種身上都見到。
腦功能專化

腦功能專化（brain functional specialization）係指「腦嘅各部份分別各自有自己專門做嘅功能」嘅現象。
腦回

腦回（gyrus，眾數係 gyri）係指大腦皮質上面隆起嘅部位。
腦內言語

腦內言語（英文：self-talk / inner speech）係指一個人喺唔出聲嘅情況下，「响腦入面自己同自己講嘢」。呢種現象好多人都主觀噉觀察到。
腦化指數

腦化指數（encephalization quotient，簡稱 EQ）係指一個物種「實際嘅腦質量」同「用公式所預測嘅腦質量」呢兩個數之間嘅比例，成日俾神經科學家用嚟比較唔同物種嘅腦大細。人嘅 EQ 係 7 至 8 左右（即係人腦嘅大細比起公式預計嘅值超出咗成 7 至 8 倍）。
約瑟夫·馬里·雅卡爾

約瑟夫·馬里·雅卡爾係一個法國發明家、生意人、工程師。
約瑟夫波拿巴

約瑟夫波拿巴（法文：Joseph-Napoléon Bonaparte，原名Giuseppe di Buonaparte，1768年1月7號—1844年7月28號），係法國律師、外交官，拿破崙阿哥。拿破崙戰爭期間，拿破崙先後立佢做拿玻里王（1806年—1808年）同埋西班牙王（1808年—1813年）。拿破崙落台之後，約瑟夫曾經移居美國十幾年，之後返咗歐洲。
約瑟夫·路易·給呂薩克

約瑟夫·路易·給呂薩克係一個法國物理學家、化學家、政治人、工程師、大學教員、董事。
約瑟夫二世

約瑟夫二世（Josef II，1741年3月13號—1790年2月20號），係神聖羅馬帝國皇帝，1765年到1790年在位，亦係哈布斯堡奧地利大公。
約瑟夫·維爾特

約瑟夫·維爾特（德文：Joseph Wirth，1879年9月6號—1956年1月3號），係威瑪德國時代天主教中央黨嘅政治人。佢係威瑪德國嘅第5任總理，喺1921年到1922年間在位。
約瑟夫·霞飛

約瑟夫·霞飛（法文：Joseph Jacques Césaire Joffre，1852年1月12號—1931年1月3號），係法國嘅元帥、軍事策略家。1914年一戰爆發之後，做法國陸軍總司令。佢最出名嘅事跡係喺馬恩河戰役期間，打敗咗德軍對首都巴黎嘅進攻。
約瑟夫卡比拉

約瑟夫卡比拉（Joseph Kabila，1971年6月4號—）係前剛果民主共和國總統，2001年到2019年任職。佢係推翻扎伊爾政權嘅洛朗卡比拉個仔，所以又叫做「小卡比拉」。
聯接街

聯接街（Joint Street），香港一街，喺荔景一帶，二十世紀七十年代築成，曾經為香港至短行車街道，二〇〇八年先至畀沙田樂葵徑打破。
街長廿三米，駁通荔景山路同麗祖路。荔景山路，山上往來葵芳同美孚主路，麗祖路，喺山高之處，往來麗瑤邨同祖堯邨嘅路。葵芳往來呢兩邨，多數經聯接街。而過兩邨，都可以駁去更高嘅青山公路。
街南為荔景山路北休憩處，街北為政府用地，有鐵棚，聯接街直過荔景山路，為荔景北巴士總站。
聯昌泰國際集團

聯昌泰國際集團有限公司（又名倍可國際集團有限公司，港交所前編號：1190）係香港前上市公司，1970年由陳文川創立，主要業務係建築同埋物業投資。
2000年至2001年期間，陳文川同其他有關人士串謀詐騙，包括虛假交易、做假帳等。公司由2002年8月23號起因為財政問題暫停買賣。最後聯昌泰國際集團因為提交唔到復牌建議畀香港交易所，而根據《香港聯合交易所有限公司證券上市規則》條例第17條，裁定聯昌泰國際集團喺2005年3月16號上午9點30分撤銷上市。
聯校科學展覽

聯校科學展覽（Joint School Science Exhibition，JSSE）係香港一個一年一度嘅科學展覽會，由香港大學化學系彭勵德教授嚮1968年創辦。
第一屆聯校科學展覽有10間中學聯辦。聯校科學展覽籌備委員會嚮1978年註冊成為香港法團，當年嘅「第10屆聯校科學展覽」由麥理浩爵士主持開幕儀式，參展學校有廿幾間。嚮「第23屆聯校科學展覽」，開始邀請外國參展，提倡文化交流同埋學術合作。
而家，聯校科學展覽得到香港科學館、專上院校、贊助商同埋政府嘅各方支持。會員單位約有80幾個。
聯歡會

Party（粵拼：paa1 ti4），又有叫聯歡會或者派對（嚟自英文 party 嘅譯音），係一種社交活動，而個目的通常係慶祝同埋/ 或者娛樂。好多時啲人話搞一個派對，都會講開 party，搞派對，搞 party之類。
臺灣亦將party譯成「趴」，雖則比起「派對」更啱粵音，但粵語圈好少用。
聯捷街

聯捷街（英文：Luen Chit Street）係香港北區粉嶺聯和墟一條馬路，北面嗰邊連住馬適路，南面嗰邊連住和睦路。
聯洲國際

聯洲國際有限公司（英文：EganaGoldpfeil (Holdings) Limited，港交所前編號：00048），主業當時係設計、裝嵌、製造同埋分銷鐘錶、珠寶首飾同埋皮具產品。公司喺開曼群島註冊，寫字樓總部喺長沙灣青山道香港工業中心。
1993年6月25號，公司以每股1緡港元發行2億4千萬股新股上市，重每５股送１份1996年紅利認股證。
2000年4月，公司英文名由 Egana Int'l (Holdings) Ltd. 改為 EganaGoldpfeil (Holdings) Ltd.，中文名維持唔變。
2002年7月25號，公司嘅美國預託證券喺納斯達克證券市場除牌。
2006年7月，公司建議私有化聯洲珠寶（0926.HK）。搞掂之後，聯洲珠寶成為公司嘅全資附屬公司。
聯洲國際嘅高層畀人拉咗，畀商業罪案調查科查佢數，金額約莫十幾億壞賬。2010年12月，公司畀香港聯合交易所列入除牌程序嘅第三階段，如果喺2011年6月底截止日期之前提交唔到可行嘅復牌建議，公司嘅上市地位會畀人撤銷。
由於聯洲喺截止日期前都係提交唔到可行嘅復牌方案，香港聯合交易所最後喺2011年12月宣佈撤銷佢嘅上市地位，2012年1月4號生效。
聯會

聯會（Federation），又叫聯合會，係指一類非政府組織，成員都係相關嘅組織，架構上有啲似行聯邦主義嘅聯邦。常見嘅聯會組聯包括工會聯會、體育會聯會。
蓬金鐵

蓬金鐵（泰文：โผน กิ่งเพชร，英文：Pone Kingpetch，原先個名係：馬拉·絲多拔，มานะ สีดอกบวบ，1935年2月12號—1982年）係泰王國嘅第一個世界拳王，響班武里府華欣出世。後生嗰時，響曼谷隆賓尼大拳場學拳術，得到名師指點，進步好快，十九歲就攞咗泰國嘅青年拳擊冠軍，1960年渠第一次挑戰世界次輕量級冠軍阿根廷嘅巴斯高彼瑞斯（Pascual Pérez）就以點數擊敗對手，得咗次輕量級拳王嘅腰帶，收尾渠三次對陣日本拳手原田政彥，初戰失利，但係渠冇喪到氣，再戰擊倒對手，三戰又以點數擊敗對手成功衛冕，一時響拳壇畀傳為佳話。
到咗1965年，渠正式掛埋拳套，告別職業選手生涯，開辦武館教徒弟，培育咗一班泰國年輕嘅拳擊好手。點知1982年蓬金鐵響曼谷英年早逝，得47歲。渠嘅鄉下冇人唔記得渠，而家喺華欣市個市中心重有「蓬金鐵公園」，入邊最為顯眼就係渠嘅紀念碑，頂上個銅像表現渠比賽得勝之後極度興奮，響度振臂高呼，激勵後世嘅人要為國爭光。
蓮塘站

銀三角北站：起緊嘅南昌地鐵3號綫南面總站，規劃時嗌蓮塘站。
蓮塘站 (深圳)：深圳地鐵2號綫同深圳地鐵8號綫起緊嘅站
蓮坳

蓮坳（英文Lin Au），又寫蓮澳，香港一地，亦係村名，喺大埔西面山地，羣山環抱，大帽山東北支脈之中。地處社山之南，山徑向北，到社山村，可通林村。有石蓮路，向東越山，經石屋仔、半春園到石鼓壟，再通錦山路過錦石新村、錦山村到大埔墟。石蓮路有支路去馬窩山地，支路尾小徑通碗窰。
蓮坳村地處偏僻，無公共交通，人口漸少。若非坐私家車或的士，日常只得由太和火車站，石蓮路步行前往。石蓮路甚斜，單車來往亦不易。
蓮坳曾為野外定向場地，變密林而棄。
蓬門今始為君開

《蓬門今始為君開》（英文：The Quiet Man）係一套1952年嘅美國電影，由尊榮、慕蓮奧哈拉、巴利佛滋查魯、域陀麥勒格連主演，尊福執導。
舟山群島新區

舟山群島新區係中國浙江舟山一個新區，總面積1440平方公里，人口114萬。
舟山普陀山機場

舟山普陀山機場（粵音：zau1 saan1 pou2 to4 saan1 gei1 coeng4）係喺中國浙江嘅一個機場，喺1997年嗰陣起好兼開放畀人用嚟搭飛機。
舟山群島

舟山群島係中國浙江東部沿海一組群島，有約莫1390個島，由舟山管。
舢舨洲燈塔

，亦叫白燈樓（baak6 dang1 lau4），舊名三板洲燈塔（saam1 baan2 zau1 dang1 taap3），係喺伶仃洋三板洲上高嘅一座燈塔。1915年，廣州海關爲方便外國商船入嚟就起咗呢座嘢。2015年6月，舢舨洲燈塔落成百年紀念儀式喺廣州舉行。同年12月10號，被列爲廣東省文物保護單位。此前，係南沙區不可移動文物。
從1999年到而家，東莞黃氏家族一直看守呢座燈塔。

建築
舢舨洲燈塔係座白色方形磚塔，下半部係屋。塔有13米咁高，一二層住人，其中西北兩間係電池房。有霧鐘。五樓露臺嘅白色護欄上高有個凹坑，據講係舊時嘎仔部飛機掃射留低嘅彈印。
舩木翔

舩木翔（1998年4月13號—）係日本足球員，司職後衞，效力大阪櫻花。
航位推測法

航位推測法（英文：Dead reckoning）係用船而家嘅位置同佢航行嘅方向同速度，去推測未來嘅位置嘅導航技術。
虛假等同

虛假等同（粵拼：heoi1 gaa2 dang2 tung4；英文：false equivalence）喺邏輯學上係指一種謬論，指啲人將兩個邏輯上唔等同嘅論證講成好似邏輯上等同嘅噉，跟手仲用呢個唔恰當嘅等同攞嚟詏第啲論證。好似係以下呢場有關自閉症同疫苗之間嘅啦掕嘅討論噉樣：
A 君：科學上嘅研究一次又一次噉顯視，細路仔「係咪打咗疫苗」同佢哋「有冇自閉症」兩樣嘢之間根本冇啦掕。
B 君：又唔係喎，我揾到一啲案例，裏面啲家長話佢哋嘅細路仔打咗疫苗冇幾耐就發現到佢哋出現自閉症嘅徵狀喇。所以我哋反對疫苗呢一方嘅理據同你嗰方嘅理據一樣噉強。
A 君：等陣，你引用嗰啲零星嘅案例可能衹不過係噉啱得噉橋嘅情形。相比之下，我引用嗰啲研究有跟足科學方法，佢哋揾咗成千上萬嘅細路仔嚟做研究，「呢啲研究冚唪唥都係噉啱得噉橋」嘅機會率明顯低過「你引用嗰啲零星嘅案例冚唪唥都係噉啱得噉橋」嘅機會率。
喺呢場討論入面，B 君佢講到「用成千上萬嘅個案做嘅研究」同「一啲零星嘅個案」好似係一樣噉有說服力嘅噉，但係實際上，哲學家同科學界都會認為前者嘅說服力勁好多。
虛假等同呢種謬論喺新聞同埋政治等嘅場合嗰度成日都俾人用嚟老點人。
處暑

處暑係廿四節氣中嘅第十四個，響陽曆8月22號或者8月23號，亦即係太陽響黃經150°嗰日。呢日代表住打後嘅日子唔會再熱。
處理等級模型

處理等級模型（英文：level of processing model）係認知心理學上有關記憶嘅一個理論模型，核心諗法在於「一個人腦對一樣資訊處理得愈係『深入』，佢就愈能夠記得嗰樣資訊」。
根據呢個模型，基於發音或者寫法等嘅方法嚟記（即係例如記段字嗰陣記啲字嘅音或者字形）係「膚淺」嘅；相對嚟講，基於語義嘅方法嚟記（記段字嘅意思，以及記嗰段字講嘅內容同自己已有嘅知識成咩關係）就係「深入」嘅，比較能夠製造深刻同持久嘅記憶。呢個諗法經已受到唔少實驗嘅支撐。
虛假平衡

「虛假平衡」係一種媒體偏見，指記者將某個議題呈現得好似雙方嘅觀點都一樣合理，而實際上證據未必支持咁樣。記者可能會將雙方嘅證據同論點比例搞錯，畀唔應該有咁多重視嘅一方太多曝光，或者會遺漏咗啲重要嘅資訊，令其中一方嘅說法睇落好似有道理，而其實係無根據。呢種假平衡被指係造成假資訊嘅原因之一。
虛

墟，上古無墟字，虛示意故城故國，已無人之地，廢墟亦是。

數學
虛數，實數以外之範疇，兩者可合成複數，如開方負數之根。
虛位元首

虛位元首係指冇實際權力，處於「虛位」嘅國家元首，唔喺國家政治入面起到決定性作用，同實權元首嘅概念相對。而家實行君主立憲制國家嘅君主同議會內閣制嘅總統喺一般情況下都屬於虛位元首，國家嘅實際權力由議會同內閣掌握。
不過虛位元首依然係國家嘅最高代表，係國家統一嘅象徵，有時會接待外國政要、出席重要嘅場合、頒授國家榮譽同進行國事訪問等。根據唔同國家嘅政治制度，有時候重會根據國會嘅決定任命同罷免總理或者首相、根據政府首長嘅提案解散國會等禮儀性嘅政治工作。
中華人民共和國主席喺《八二憲法》入面本身屬於虛位元首，不過自1983年重設之後由掌握實權嘅中共元老出任，1993年之後更加由中國共產黨中央委員會總書記兼任，變成實權元首，不過國家主席職位本身嘅權力除咗外事權之外都冇增加到，係靠兼職而有權力。
虛宿

虛宿，來自敦煌莫高窟古卷星圖。
虛宿（Emptiness）係廿八宿之一，北方玄武七宿第四宿。
虛宿有星官10個，分別係虛、司命、司祿、司危、司非、哭、泣、璃瑜、天壘城同埋敗臼。
西港城

西港城（英文：Western Market）係香港上環一座商場，喺德輔道中323號。

北座
西港城嘅前身係舊上環街市北座，喺1906年起，用英國愛德華式建築風格，用紅磚砌花崗石造地基，底層入口有個大圓拱，有歷史價值。大樓最初係船政署總部舊址，後來成為街市。舊上環街市北座自1989年起空置。
1990年，呢度俾港英政府嘅古物古蹟辦事處列為香港法定古蹟。1991年，由土地發展公司（即係而家嘅市區重建局）將大樓全面修葺，改造成具有香港文化特色嘅傳統行業同埋工藝品中心。係2003年由市區重建局再做活化工程，加添咗主題餐廳同埋幾間特色鋪頭。
西港城裏面部分舖頭，原來係附近一帶嘅老字號，當中包括古玩同埋特色手工藝品。2樓嘅布匹專賣店，都係由已經遷拆嘅花布街（中環中心現址）搬過嚟西港城嘅。
西港城原本有上下2層，修葺期間起多2層，成為共4層嘅建築，頂樓開咗間懷舊舞酒樓，叫做「大舞台」，樓底特高，係想走高檔賣點嘅食肆。

南座
1983年上半年，舊上環街市南座因為起地下鐵路港島綫第二期建築工程而拆咗，原址重建為上環市政大廈。其中地下至二樓三層係現時嘅上環街市（Sheung Wan Market）。

交通
香港電車上環總站，喺西港城東邊。
亦可以搭新巴18、905、914，港鐵亦都去到上環站B出口。
西港城總站

西港城總站（Western Market Terminus），又叫上環街市總站，係香港電車一總站，喺香港島上環西港城。
編輯
香港電車
西消防街

西消防街（英文：Western Fire Services Street）係香港上環一條馬路，喺西區填海區東部，西營盤中山紀念公園嘅東面。街名嚟自上環消防局。
西消防街係香港少見嘅環狀街道，四邊包圍住上環消防局同中環基本污水處理廠，行車方向係順時針。入口有兩個，包括干諾道西近修打蘭街嘅支路通去西消防街西南角，同埋中港道通去西消防街東段，唯一出口就喺西消防街東南角，連接干諾道西近德輔道西交界。
維基同享有多媒體嘅嘢：Western Fire Services Street
西涼

西涼，係五胡十六國時期由漢族立嘅其中一國，400年由李暠立國，先後定都敦煌、酒泉，421年由李恂亡國，畀北涼滅。
西渡站

西渡站係上海地鐵5號綫一個地鐵站，喺奉賢區。個站	2018年12月30號啟用。
薩姆維爾·沙赫拉馬尼揚

薩姆維爾·沙赫拉馬尼揚（亞美尼亞文：Սամվել Սերգեյի Շահրամանյան，1978年12月1號—）係一位亞美尼亞裔政治人，由2023年9月10號開始做阿爾察赫總統，喺2023年1月1號預計廢除職位。除此之外，佢亦做過國務部長同埋其他公職，包括喺阿爾察赫嘅軍隊服役。

早年
沙赫拉馬尼揚喺1978年12月1號喺斯捷潘納克特出世，當時係屬於蘇聯阿塞拜疆加盟國嘅納戈爾諾-卡拉巴赫自治區（英文：Nagorno-Karabakh Autonomous Oblast）。佢喺1996-1999年期間，喺阿爾察赫武裝部隊服過役，並且喺1999年由阿爾察赫大學嘅經濟學系畢業。由2018-2020年期間，佢被任命做國家安全部主席

成爲總統
喺2023年9月6號，阿爾察赫嘅反對派提名咗沙赫拉馬尼揚為佢哋嘅總統候選人。喺3日之後嘅總統大選，沙赫拉馬尼揚喺 22-1 嘅大比數被揀選為下屆總統。

阿爾察赫解體
内文：第三次納卡戰爭同2023年納卡難民潮
喺沙赫拉馬尼揚正式成爲總統9日之後，阿塞拜疆對阿爾察赫發動咗第三次納卡戰爭。之後嗰日，雙方達到停火嘅協議，場仗已經大致搞完。到9月24號，喺阿爾察赫嘅亞美尼亞人因爲驚喺阿塞拜疆嘅統治下會出現種族清洗，所以開始大批咁逃離，造成咗2023年納卡難民潮。9月28號，沙赫拉馬尼揚簽咗法令，宣佈所有阿爾察赫嘅國家機關將會喺2024年1月1號一致解體，表明阿爾察赫正式解國。
2023年10月4號，有報道指沙赫拉馬尼揚已經離開咗阿爾察赫去咗亞美尼亞，並喺10月16號俾人見到佢身處喺埃里溫。

個人生活
沙赫拉馬尼揚已婚，並且有3個細路。
薩川了洋

薩川了洋（1972年4月18號—）係日本足球員，司職後衞，效力過橫濱飛翼，及柏太陽神。
薩巴斯頓保尼斯治

薩巴斯頓保尼斯治（德文：Sebastian Boenisch，1987年2月1號—）係一個男足球員，佢嚟自波蘭, 德國格利維采，踢開左閘，而家幫緊維也納新城踢波。

葳蕤史
呢節要加長。
薩姆索諾夫

薩姆索諾夫（Уладзімір Віктаравіч Самсонаў，1976年4月11號—）係白俄羅斯乒乓波運動員。佢6歲開始打乒乓波，1995年出道，右手橫握球拍，技術全面，防守能力強。
薩巴島

薩巴島位於加勒比海，屬於荷蘭；面積13平方公里，人口1,349（2001年計）。
薩姆斯二世

薩姆斯二世（公元前130年－前109年在位），係科馬基尼王國第二任國王，亦係托勒密厄斯個仔同繼承人。
薩姆斯在位期間下令興建撒摩撒他（Samosata）城堡（現淹沒喺Ataturk Baraji水壩之下）。托勒密厄斯卒於公元前109年，唔清楚佢老婆叫乜名，佢個仔亦係繼承人叫做米特里達梯一世。
薩帕特羅

呢個人物係用緊西班牙人名：首姓或者父姓（即老豆個姓）係「洛迪古斯」，次姓或者母姓（即阿媽個父姓）係「薩帕特羅」。
薩帕特羅
呢版講在生嘅人 冇列出任何參考或來源。 請幫手加可靠來源，對在生嘅人冇根據嘅内容會被即刻刪走。
荷西·路易·洛迪古斯·薩帕特羅（José Luis Rodríguez Zapatero，1960年8月4號—），傳媒多稱之為薩帕特羅（Zapatero），西班牙政治人，係西班牙前任首相，2004年到2011年在任。
薩塔昆塔

薩塔昆塔（芬蘭文：Satakunta）係芬蘭嘅行政區，首府波里。
薩姆斯一世

薩姆斯一世（公元前290年－前260年在任），係塞琉西帝國轄下科馬基尼行省嘅第一任總督（Satrap），曾仕事於塞琉古一世及安條克一世兩位王帝。佢建立咗一個叫薩姆薩特（Samosata）嘅城市作為科馬基尼嘅省府。
艾粒

艾粒（ILUB，原名I Love You Boyz），係香港二人男子組合，由香港商業電台兩位主持甄子康同唐劍康喺2002年組成。
艾粿

艾粿，又叫草仔粿，係種客家粿，出面嗰層係糯米粉同埋苧麻（客家稱艾葉）葉碎，入面再包餡蒸熟。佢係青糰嘅一種，所以又叫客家青糰。
艾納

艾納（西班牙話：Aýna）係西班牙卡斯蒂利亞-拉曼恰自治區阿爾瓦塞特省嘅一個市鎮。總面積147km²，總人口912人（2001年），人口密度有6人/km²。
艾美懷巧絲

艾美懷巧絲（Amy Winehouse，1983年9月14號—2011年7月23號）係英國女歌手，擅長騷靈樂同爵士樂。佢因為飲太多酒而酒精中毒死，終年27歲。
艾美獎

艾美獎（英文：Emmy Award）係美國電視獎項，1949年開始每年頒獎一次。
艾美尼巴

艾美尼巴（粵拼：ngaai6 mei5 nei4 baa1，Alejandro Fernando Amenábar Cantos，1972年3月31號—）係個智利作家同電影導演，出名作品有《情流心海》同《穹蒼下的女神》。

出世同婚姻
佢喺1972年3月31號喺智利聖地亞哥出世。
華陰

華陰係中國陝西渭南一個縣級市，總面積817平方公里，人口27萬。
華迪米史杜高域

華迪米史杜高域（塞爾維亞文：Владимир Стојковић，1983年7月28號—）係塞爾維亞男足球員，身高196 厘米，重90 千克，踢門將，2001年出道。

葳蕤史
呢節要加長。
華陀誕

華陀誕，減筆寫做華陀𧩙、華陀旦，係華陀嘅寶誕。寶誕響四月十八。
華達省

華達省（波斯文：د وردګ ولايت‎）係中東國家阿富汗嘅卅四個省之一。
華達拉馬

華達拉馬（Carlos Alberto Valderrama Palacio，1961年9月2號—）係哥倫比亞退休足球員，司職中場。因為有一頭金色「爆炸裝」而有「金毛獅王」嘅綽號，另外重有個綽號「細路」（El Pibe）。
華達拉馬喺哥倫比亞Santa Marta (Colombia)（西班牙文：Santa Marta (Colombia)）出世。1985年至1998年代表哥倫比亞足球代表隊出賽，重以隊長身份帶領代表隊出戰1990年、1994年同1998年三屆FIFA世界盃，又攞過1987年、1993年兩屆南美足球先生，被譽為係哥倫比亞最佳足球員。
華達拉馬嘅鄉下Santa Marta為咗表達對佢嘅尊敬，喺2002年底幫佢恫咗一座銅像。2003年4月12號，華達拉馬宣佈掛靴，但係之後又復出。2004年2月1號第二次宣佈掛靴。
華賀維治

華賀維治（捷克文：Vrahovice）係捷克奧洛穆克州嘅一條村，人口約莫有3千。
華都夫沙律

華都夫沙律（英文：Waldorf salad）係種美國沙律，材料通常用蘋果粒、西芹粒、提子同合桃仁，配蛋黃醬。
苗栗站

苗栗車站喺臺灣苗栗縣苗栗市，係臺灣鐵路管理局臺中線嘅鐵路車站，係苗栗重要嘅交通轉運樞紐之一。鄰近臺灣首座鐵路車輛展示館-苗栗鐵道文物展示館。
苗栗車站嘅站名廣播具有客家語、閩南語、國語等三種；客家語、閩南語站名廣播依苗栗嘅古名「貓裏」發音。
苗栗市公所

苗栗市公所，係管轄苗栗縣苗栗市嘅行政機關，喺苗栗市建功里府前路，宜家嘅首長係邱鎮軍。同佢相對應嘅立法單位係苗栗市市民代表會。
苗栗縣政府

苗栗縣政府（英文：Miaoli County Government）係中華民國台灣苗栗縣最高層級嘅地方行政機關，喺中華民國政府架構中，為縣自治嘅行政機關，同時負責執行中央機關委辦事項。苗栗縣嘅自治監督機關本為臺灣省政府，但臺灣省虛級化後，臺灣省政府嘅業務同功能被大幅縮減，苗栗縣嘅自治監督機關亦改為行政院各部會（主要係中華民國內政部）。苗栗縣政府亦都係轄下各鄉、鎮、市嘅地方自治監督機關。
苗栗縣立圖書館

苗栗縣立圖書館係中華民國苗栗縣嘅公共圖書館，由苗栗縣政府教育處管理，1953年開張。
苗栗縣私立育民高級工業家事職業學校

苗栗縣私立育民高級工業家事職業學校，簡稱育民工家，係臺灣苗栗縣苗栗市一間私立技術型高級中等學校。

校史
1969年5月1號成立「苗栗縣私立育民高級工商職業學校創校籌備會」，6月6號奉准籌設，並喺8月4號奉准立案同招生，7月21號第一屆董事會奉准設置。
1987年改制係私立育民高級工業家事職業學校。

科系組織
該校現有：電子、資訊、餐飲、時尚造型、幼兒保育、汽車、觀光、美容等八科。
西里西亞文維基百科

西里西亞文維基百科係維基百科協作計劃嘅西里西亞文版，由非牟利組織──維基媒體基金會維持負責。家下係各語言嘅維基百科計劃中，規模排名響160名以內（跟文章數量計），有超過5千篇文。
西里西亞省

西里西亞省係波蘭嘅一個省，喺國土南部，首府卡托維治。
西野努

西野努（1971年3月13號—）係日本足球員，司職後衞，效力過浦和紅鑽。
西野晃平

西野晃平（1982年4月15號—）係日本足球員，司職前鋒，效力過大分三神，水戶蜀葵，及岡山綠雉。
西野朗

西野朗（1955年4月7號—）係前日本足球員，司職中場，曾經喺1977～1978年間爲日本足球代表隊出場12次，入咗1球。2018年成為日本國家隊教頭，帶日本踢2018俄羅斯世界盃決賽周。
西野誠

西野誠（1984年7月3號—）係日本足球員，司職中場，效力過富山勝利。
西里西亞文

西里西亞文（ślōnskŏ gŏdka），又叫西里西亞語、西里西亞話，係波蘭西里西亞嘅語文，大約50萬人用緊。
西野泰正

西野泰正（1982年9月14號—）係日本足球員，司職前鋒，效力過磐田山葉，清水心跳，京都不死鳥，及讚岐卡馬達馬尼。
衰變加速因子

衰變加速因子（英文Decay-accelerating factor，簡稱DAF），即係CD55蛋白，係一種由CD55 編碼嘅人類蛋白。呢種蛋白主要功能係保護紅血球唔受先天免疫補體嘅攻擊，保護功能係通過加速C3轉換酵素嘅衰變嚟實現，因此叫衰變加速因子。
衰仔失樂園

《衰仔失樂園》係套墨西哥嘅電影，喺2001年上畫。呢套戲嘅主角係加奧加斯亞般奴。成條片加埋長101 分鐘。
衫衾

教宗用。兩條帶係衫衾
衫衾，衣飾一種，實情係帽兩邊垂帶，搭到衾前，見於舊時西洋。英文叫做lappet。
以前男女都有，而維多利亞時代女人較流行。現今見於宗教服裝。
衰仔樂園

衰仔樂園（英文：South Park），又叫做南方公園，係美國講幾個人細鬼大塞豆窿嘅動畫劇集，自1997年啟播以嚟已經播咗23季，另外有兩集特集。佢諷刺世界各地時弊係其中一樣令佢出名嘅原因，亦引嚟外國政府（包括中華人民共和國）嘅封殺。
衰仔樂園得過幾次榮譽，包括五次黃金時段艾美獎同一次皮博迪獎。喺1999年6月上畫嘅衰仔樂園劇場版攞過第72屆奧斯卡金像獎最佳原創歌曲提名。

爭議性內容
衰仔樂園嘅內容周不時引發爭議，例如：
第5季第1集嘅《It Hits the Fan》出現咗162次「shit」字，播出後幾日內收到5,000封電郵投訴。
第14季嘅第5集《200》同第6集《201》有對伊斯蘭教先知穆罕默德諷刺性描繪。另外由於《200》有釋迦牟尼吸食可卡因嘅描繪，衰仔樂園俾斯里蘭卡封殺。
第23季嘅第2集《Band in China》因為諷刺中共嘅言論審查，衰仔樂園俾中國大陸封殺。呢集內容，曾經有貌似小熊維尼嘅角色出現喺監獄入面，佢聲稱自己因為生得好似「某位領導」而拉去坐監。
另外，《衰仔樂園》喺2020年第59屆美國總統選舉後，喺官方Twitter重新上載2012年第16季最後一集《Obama Wins!》，諷刺民主黨拜登暗通中國，喺北京嘅幫助下贏得大選。
衫褲嘥士

衫褲嘥士係攞嚟賣嘅衫褲嘅嘥士，呢啲衫褲係工廠整嗰陣已經預先設定唔同嘥士，送到舖頭後再由客人自己揀返最啱嘅嘥士買。
衰仔紙

衰仔紙，正名不供養父母證明書，係香港長者申請綜援時填寫嘅聲明書，證明仔女無能力或者唔願意供養自己，咁仔女嘅入息先至唔會計埋落自己度，先可以通過入息審查。由於唔供養父母係不孝嘅行為，所以就叫「衰仔紙」。
衰毛葶藶

衰毛葶藶（學名：Draba senilis）係十字花科葶藶屬下嘅一個種。
衰貓

《衰貓》（Bad Cat），國語譯《痞子貓》，係2016年土耳其動畫喜劇電影，由同名漫畫改編，亦係同年安錫國際動畫影展嘅非競賽片。
衫袋

衫袋係一啲衫上面嘅結構，底同側邊縫實，留返頂頭開口，方便裝住一啲細嘅隨身物品。喺褲嘅袋又叫做褲袋。
薯仔包

薯仔包係種包，用咗薯仔粉取代大部份或者全部麪粉，色水比較深。
薯仔文

薯仔文（粵拼：syu4 zai2 man4*2）係個香港俗語詞，意思為程序所需嘅報告文書，例如護士撰寫嘅事故報告，用嚟詳細描述經過。個漢英翻譯一語三關：「薯仔文」聽起嚟似「statement」，「文」直接對應意思；「薯」係「愚」嘅轉音字，喺度帶啲被逼傻頭傻腦噉做冇趣嘢嘅意味；「薯仔」譯作「potato」，「small potato」可以指小人物，對應執筆者通常嘅地位，亦暗指唔想揹鑊或受罰嘅願望。
薯條

薯條（粵拼：syu4 tiu4*2）係一種將薯仔切到一條條之後再油炸而成嘅食品，亦都係一種好常見嘅快餐食物，響美國同歐洲都好流行。亦有工業化生產嘅薯條係由打碎嘅薯仔泥壓製成條狀再油炸嘅。
自製薯條一般係將薯條放入攝氏190-200度嘅熱油度炸到金黃色，大多數餐館嘅薯條就先用攝氏175度左右嘅油炸，喺薯條重未變黃前攞出攤凍，再用攝氏190-200度嘅熱油炸大概一分鐘就得。

歷史
據推論薯條極有可能係18世紀喺家陣比利時所在之處發明嘅。取名中「French」呢個字眼就係喺19世紀嘅美式英文開始用嘅。
薯仔沙律

薯仔沙律係種沙律，主要材料係薯仔粒同沙律醬，重可以落其他蔬果配料。
薯寶

薯寶，又叫薯波，係種薯仔嘢食，形狀似一粒粒嘅油炸薯餅。薯寶嘅整法係將薯蓉搓成波狀，再用滾油炸到金黃色。
薯伯伯

薯伯伯（Pazu），真名尤弘剛，係旅遊寫作人，喺香港互聯網興起早期就開始有寫旅遊日誌，近年亦有時會評論時事同埋討論網絡保安議題。

個人經歷
佢早年係喺香港浸會大學生物系畢業，喺1996年創立咗兒歌網站《Pazu兒歌網》，另外自2000年起不定期喺網站上面分享旅遊日記，而網站亦改名做《Pazu兒旅網》。
另外，佢亦喺2007年至2019年期間，曾經喺西藏拉薩經營「風轉咖啡館」。

社會議題觀點
佢曾經因應《香港蘋果日報》被逼結業同埋資金被政府凍結，鼓勵香港人轉用加密貨幣平台配合穩定幣（佢推介用Coinbase同USDC），替代日常同朋友之間嘅財政交易。
薯嘜

薯嘜（粵拼：syu4 mak1，英文：Schmuck），係個貶義詞，形容一啲好蠢，托𨳍都唔識得轉膊嘅人。呢隻字查實係嚟自意第緒文「שמאָק」（shmok），跟住畀英文借咗嚟用，先再到粵語‎根據英文個音譯返出嚟。
薯格

薯格，又叫格格脆薯塊、格仔薯條，係薯仔食品，將薯仔整成蓉，落少少黑椒、鹽同其他香料，再倒模成一塊塊格仔餅嘅形狀，然後攞去炸熟。
茅臺酒

茅臺酒又叫茅臺，係種中國燒酒，原產貴州遵義仁懷嘅茅臺鎮，用高粱去釀。呢隻酒係最出名嘅中國酒，譽為「國酒」。
茅臺曾經喺1915年畀中華民國嘅代表團帶到巴拿馬萬國博覽會展出，初頭無乜人理，後尾有人諗到將埕酒打爛，令酒香散發出嚟，先至引起好多人客留意，最後重攞埋獎，呢隻酒就因為噉開始畀中國以外嘅人識。
茅湖山

茅湖山（Mau Wu Shan）係香港嘅山，海拔高233米，喺西貢區，將軍澳同馬游塘之間。山上有一級歷史建築茅湖山觀測台。
茅膏菜

茅膏菜（粵拼：maau4 gou1 coi3；學名：Drosera peltata）係茅膏菜科茅膏菜屬下面一個種嘅植物，佢係多年生嘅草本食蟲植物，喺東亞、南亞同澳洲嘅熱帶、亞熱帶地區嘅山坡、草地同埋樹林邊嗰度成日見到佢。

形態
呢樖嘢嘅樣係噉嘅：
高：大概10——30cm
有明顯嘅莖，兼有半月形嘅幼柄，邊有密密麻麻嘅腺毛。
樹葉：互生。
喺腺毛尾有大成好似紫紅色嘅細波仔嘅嘢出嚟，可以分泌出透明嘅香粘液。

所謂「食肉類植物」
茅膏菜之所以係食肉類植物，主要係喺腺毛尾有大堆好似紫紅色嘅細波仔嘅嘢分泌出透明嘅香粘液，而呢啲粘液可以去到茅膏菜嘅樹葉度。喺昆蟲俾佢嘅花香嗰埐味吸引咗，嚟到樹葉上之後，呢樖嘢嘅葉邊上面，冚唪唥啲腺毛幾乎同時向入面拗，甚至將細嘅命仔都束到好實，甚至喐都喐唔到咁滯。如估其中一隻樹葉捉到嚿好大嘅嘢，其它嘅樹葉都會嚟幫手，一齊做低嚿大嘢為止。如估其中一隻樹葉出現咗2隻昆蟲，葉邊嘅腺毛識分工合作嚟將2隻昆蟲捉住，之後樹葉嘅好多腺體即刻分泌出消化液將成隻昆蟲搞掂，連渣都冇得剩。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
茅膏菜嘅波仔莖同埋佢成樖草可以用嚟入藥，喺醫學界係嗌「落地珍珠」，味道雖然話有小小毒，但係佢有兩個功效：
內服：清熱解毒
外服：跌打損傷，活血消腫。
茅湖仔足球場

茅湖仔足球場，香港足球場之一，喺將軍澳茅湖仔村，英文叫Mau Wu Tsai Soccer Pitch。行政上歸西貢區。設施有硬地球場，以及七人足球場。
茅湖山觀測台

茅湖山觀測台喺香港西貢將軍澳茅湖山上面，行山人士同街坊都叫茅湖廢堡，確實起嘅年份已無從稽考，但從而家嘅歷史文獻中估計，建築物早喺1898年英國租借新界前已經起咗，推測係清朝佛堂洲海關嘅觀測台，用嚟觀測佛堂門航道之用。基於佢嘅獨特性，古物古蹟辦事處喺2009年12月18號將觀測台評為香港一級歷史建築。

保育
香港審計署喺2013年3月28號發表嘅第六十號報告書「古蹟及歷史建築物的保育」中指出，截至2013年2月，該項一級歷史建築長期缺乏打理。由於缺乏妥善嘅維修保養，引致破舊失修，加上四周並無圍封，可能會對遊人安全帶來風險。2013年3月，地政總署告知審計署，地政總署會聯絡古物古蹟辦事處，為安全起見將調景嶺茅湖山觀測台圍封，作為過渡措施，以待當局定出計劃，予以善用。
茅盾

茅盾（1896年7月4號—1981年3月27號），本名沈德鴻，字雁冰，係中國近代文學家，中華人民共和國立國後做咗頭一任文化部部長、中國作家協會創會主席。
茅部郡

茅部郡係日本北海道渡島支廳嘅一個自治郡，轄下有2町。
鹿部町
森町
識飛嘅機械

識飛嘅機械係指可以喺地球大氣層內或者外飛行嘅機械，包括航空器（如飛機）、航天器（如人造衛星）、火箭同導彈等等。
識貨

《識貨》（英文：Top Sales）係香港無綫電視嘅真人騷節目，由鄭裕玲、鄭衍峰、孔德賢主持，一眾藝員參賽者化身big big shop嘅直播銷售員鬥銷售業績。節目由2021年6月21號到7月2號逢禮拜一到五22:30到23:00喺翡翠台播出。
譙城區

譙城區係中國安徽亳州一個市轄區，總面積2167平方公里，人口140萬。
識玩旅行團

《識玩旅行團》（英文：Mom On The Run）係香港電視廣播有限公司製作嘅遊埠節目，總共有兩輯。
第一輯由肥媽、黃建東同簡淑兒主持，介紹佛山有咩食同有咩玩，由2019年6月30號到7月14號逢禮拜日晚22:30－23:00喺翡翠台播。
第二輯主持陣容包括江嘉敏、吳紫韻、林師傑、區永權、梁茵、陳婉衡、陳睿雯、傅嘉莉、楊潮凱、潘梓鋒、蔣家旻，介紹廣東、廣西、江西、貴州嘅短線遊，由2019年10月27號到2020年2月9號同一時段播。

節目調動
2019年11月3號：由於播《TVB發放娛樂 分享快樂 節目巡禮2020》，所以暫停播映。
2019年12月8號：由於播特備紀念節目《創造經典 永遠懷念音樂巨匠黎小田》，所以暫停播映。
2020年1月12號：由於播《萬千星輝頒獎典禮 2019》，所以暫停播映。
譙氏

譙（粵拼：ciu4）係唐人姓氏，喺《百家姓》裏頭排第496位，依家經已冇乜人用。
呢篇譙氏係同姓氏有關嘅楔位文章，重未寫完嘅。麻煩你幫手充實佢。
識碳一定係咁歎

《識碳一定係咁歎》（Say Low To Carbon）係香港電視娛樂製作嘅環保資訊節目，由中華電力贊助，由岑樂怡、楊樂文、陳瑞輝主持，2021年12月19號到2022年2月20號逢禮拜日20:00-20:30喺ViuTV播。節目介紹各種低碳綠色生活方式。
藝麓園

藝麓園（粵拼：ngai6 luk2 jyun4；簡化字：艺麓园），又嗌龍虎臺行宮（簡化字：龙虎台行宫）或京北劉宅（ging1 bak1 lau4 zaak2*6；簡化字：京北刘宅），係中國北京一有古建築特色嘅景區，2002年喐手起，2015年起好，位置喺昌平區龍虎臺G6輔路近南澗路口（216省道嘅K39+130標記位）。
間嘢佔地50幾畝，入面有88間屋。裝飾上屬明清年代啲宮廷建築風格，入面搞出三進院、後花園同關帝祠堂嘅近代王府風格啲建築。家下亦係十三陵景區嘅其一屬下公園。
藤井啟輔

藤井啟輔 ，係日本嘅一個男配音員。

配音作品一覽
呢個表唔完整，歡迎加料。
藤井大輔

藤井大輔（1986年10月15號—）係日本足球員，司職後衞，效力過新潟天鵝，草津溫泉，長崎成功丸，及讚岐卡馬達馬尼。
藤井佳代子

藤井佳代子，係日本嘅一個女藝人同埋配音員。
藤井千帆

藤井千帆 ，係日本嘅一個女演員。

拍過嘅作品一覽
呢個表唔完整，歡迎加料。
藤井幸代

藤井幸代，係日本嘅一個女藝人同埋配音員。
藤井悠太

藤井悠太（1991年5月25號—）係日本足球員，司職後衞，效力橫濱FC。
謝永齡

謝永齡（英文：John Tse ，1954年9月12號—）係香港心理學家，係香港城市大學應用社會科學系副教授，前香港民主黨員，做過香港立法局議員、灣仔區議會副主席。
謝永齡1994年開始做灣仔區銅鑼灣議員，1995至1997年做香港立法局議員，因為有居英權放棄競逐連任立法會議員，2004到2007年做灣仔區議會副主席。2007年佢退出民主黨用獨立身份競逐連任區議員，最後失敗。佢2019年捲土重來，喺第6屆香港區議會選舉嘅灣仔渣甸山選區參選，但都係落選。
謝治·里法

謝治·里法（粵拼：ze6 zi6 lei5 faat3；英文：Serge Lifar）係一位烏克蘭裔嘅芭蕾舞舞蹈員，後嚟做咗排舞師。
謝洛美·邊沁

謝洛美·邊沁（英文：Jeremy Bentham，1748年2月15號—1832年6月6號），英國倫敦人。係英國嘅哲學家、法學家同社會改革家。佢最出名嘅事跡係提出咗功用主義、全景監獄（中文：全景監獄）嘅理論。
謝永恒

謝永恒係香港親中派政治人物。

選舉經歷
喺2021年9月，佢成為香港特别行政區選舉委員會基層社團委員。
謝洛美·保定

謝洛美·保定（德文：Jérôme Agyenim Boateng，1988年9月3號—）係德國足球員，效力過德國甲組足球聯賽球隊拜仁慕尼黑。主要打中堅，亦可以打左、右後衛。
謝洛美·保定有德國同加納雙重國籍。
2015年歐洲聯賽冠軍盃決賽嗰陣喺禁區入面俾美斯假動作搞到跣低而導致失分一時成為笑話，佢都不介意因為呢件事而俾人笑。
謝正一

謝正一，台灣激進親中派台灣工黨創黨主席。

事件
佢曾經因為私自喺台灣替中國嘅大學（華僑大學、廣州暨南大學等）招生，辯稱係滿足社會上需求，違反《台灣地區與大陸地區人民關係條例》，被政府起訴。，將謝正一及兩名協助招生的職員起訴。
諾德豪森

建議諾德豪森按照原文發音改名做諾德侯森。 請睇下相關討論同提議緊嘅相關指引。
諾德豪森
諾德豪森（德文：Nordhausen）係德國一個城市，喺脫靈根，人口約莫4.2萬。
諾曼第大區

諾曼第大區（法文：Région Normandie），係法國東北一個大區，位處諾曼第地區，首府盧昂。
諾曼第大區曾經分做上諾曼第同下諾曼第兩個大區，2014年打後合併做一個諾曼第大區。
諾曼文

諾曼文係印歐語系羅曼語族嘅一種語文，主要喺法國諾曼第用，約莫有幾萬人用。
諾曼第

諾曼第（法文：Normandie），又譯諾曼底、諾曼地，係法國東北一個地方。嗰度舊時係諾曼第公國，曾經長時間畀英倫控制。
政區劃分方面，呢度曾經分做上諾曼第同下諾曼第兩個大區，2014年打後合併做一個諾曼第大區。
諾曼第公國

諾曼第公國（粵拼：nok6 maan6 dai6 gung1 gwok3；英文：Duchy of Normandy）係一個存在於 911 年至 1469 年間嘅國家，喺地理位置上大致相當於廿一世紀初嘅法國北半橛。

歷史
喺 11 世紀中，諾曼第公國征服咗英格蘭，對英文嘅發展造成咗深遠影響：諾曼第公國嘅官方語言係古諾曼文—呢隻語言屬於羅曼語言。喺跟住落嚟嗰三個世紀期間，英格蘭人受諾曼第公國統治，成日都接觸諾曼第公國嘅貴族同官員，好多時都焗住要用古諾曼文同佢哋講嘢，逐漸由古諾曼文借咗大量字詞過去古英文度。
諾曼·布勞格

諾曼·布勞格係一個美國生物學家、大學教員、遺傳學家、農學家。
諾曼征服英格蘭

諾曼征服英格蘭（英文：Norman conquest of England）係指1066年法蘭西嘅征服者威廉帶領諾曼人成功征服英格蘭嘅事件。呢次征服對英格蘭嘅文化帶嚟深遠嘅影響。
諾恩文

諾恩文係印歐語系日耳曼語族嘅一種滅絕咗嘅語言，主要喺昔德蘭、奧克尼同凱瑟尼斯用，18世紀滅絕。
諾曼人

諾曼人係古代響諾曼第生活嘅一個族群，起源自斯堪的納維亞，響9世紀開始活躍，曾經同英倫打仗。
呢篇諾曼人係關於族群嘅楔位文章，仲未完成嘅。麻煩你幫手補充佢嘅內容。
藤吉皆二朗

藤吉皆二朗（1992年1月11號—）係日本足球員，司職守門員，效力SC相模原。
藤壺鵝

藤壺鵝（Branta leucopsis），或者叫白頰黑雁，係種雀，屬鴨科黑雁屬嘅其中一個品種，原產歐洲。
藤子不二雄Ⓐ

藤子不二雄Ⓐ（1934年3月10號—2022年4月7號），原名安孫子 素雄，係日本漫畫家。響日本冰見郡冰見町（而家冰見市）出世。1944年安孫子素雄移居高岡市，同藤本弘喺高岡市立定塚小學相識，一齊畫漫畫，投稿報紙。
佢最初同藤本弘一齊用藤子不二雄做筆名。佢嘅代表作包括同藤本弘一齊畫嘅《Q太郎》，同埋《忍者小靈精》、《怪物小王子》等等。
「藤子不二雄」呢個筆名一直用到1987年12月23號，藤本弘同安孫子素雄決定拆夥，為咗區別，藤本弘同安孫子素雄分別響筆名中加入自己個姓開頭嘅字母作為區分，藤本弘改咗個筆名做「藤子不二雄F」（Fujiko Fujio F），後來再改為「藤子·F·不二雄」（Fujiko F Fujio）；安孫子素雄改為「藤子不二雄Ⓐ」。
2022年4月7號上晝，藤子不二雄Ⓐ被發現倒臥喺川崎市多摩區屋企，隨後證實不治，享年88歲。
藤山龍仁

藤山龍仁（1973年6月9號—）係日本足球員，司職後衞，效力過FC東京，及札幌岡薩多。
藤堂真衣

藤堂真衣 ，係日本嘅一個女藝人同埋配音員。
藤尾翔太

藤尾翔太（2001年5月2號—）係日本足球員，打前鋒位置，效力大阪櫻花。
藤山智史

藤山智史（1994年4月23號—）係日本足球員，司職中場，效力秋田藍閃電。
貿易路線

一條貿易路線（英文：trade route）係指一連串通過一個空間嘅網絡同設施，用途係俾人運送貨物進行買賣。
賀以禮

賀以禮（Patrick Healy），香港親中陣營政治人、生意人（國泰航空公司主席、香港太古集團有限公司董事、太古地產有限公司非常務董事）。

選舉經歷
喺2021年9月，佢當選成為香港特別行政區選舉委員會香港僱主聯合會界別委員。之後佢喺李家超無提政綱嘅情況下，有份提名李家超參與2022年香港行政長官選舉。
貿易戰

貿易戰（英文叫做Trade War）係一種由國家之間既經濟衝突引起既保護主義政策。貿易戰通常係兩個國家（例如中國同美國）之間，互相通過築起貿易壁壘既方法，增加對方商品既入口關稅，為對方既商品設定入口配額，限制對方既商品進入自己國家，甚至係限制自己既戰略商品出口到對方，從而打擊對方既經濟發展。
賀咭

賀咭，又叫心意咭，係喺特定嘅節日或者當人遇到有喜慶嘅事情，送畀對方嘅一張咭，賀咭上面通常會有啲祝福嘅字句。送賀咭通常喺生日、結婚、聖誕節、新年、母親節、父親節、情人節等日子。
貿易利得

貿易利得（gains from trade）喺經濟學上係指一柞經濟個體透過貿易一齊得益。
賀三

賀三，原名賀三珊，1996年3月19號喺四川省廣元市出世，中國女歌手，浙江傳媒學院畢業。2021年8月13號，參加節目《中國好聲音2021》，並晉級全國五強，之後簽約寶麗金唱片。
賀夫

賀夫（Hove）係英國英倫東南部東修適士嘅城鎮，住9萬人。
落花生屬

落花生屬（粵拼：lok6 faa1 sang1 suk6，學名：Arachis ），係豆目豆科蝶形花亞科嘅其中一個屬。
落霞孤鶩

《落霞孤鶩》（英文：Many Aspects of Love）係喺1961年嘅一部黑白粵語愛情劇情片，由左几執導，張瑛、白燕、夏萍主演。

情節
做教師嘅江秋鶩見到做侍婢嘅落霞被打劫，追截匪徒嗰陣撞親倒住喺婦女留養院嘅馮玉如，秋鶩幫玉如包紮，又畀錢幫落霞，對佢兩個都好有印象。
秋騖原來係一個革命份子，落霞嚮未來姑爺陸伯清度知道警察會去學校捉人，於是冒死通風報訊，秋鶩成功走甩，暫時匿嚮李教授屋企。秋鶩遇翻嚟上堂嘅玉如，兩個人就撻著咗。
落霞被趕去婦女留養院同玉如一齊住，兩人做咗好姐妹，落霞更加救過玉如一命。玉如知道落霞鍾意秋騖之後，決定抽身，重嫁俾第二個，點知佢老公為咗巴結陸伯清，竟然要佢侍候伯清，好彩俾混咗入伯清家做副官嘅秋騖救咗；伯清老婆見伯清好色成性，糾纏之下開槍殺死咗伯清。
落葉松屬

落葉松屬（Larix）係松柏目松科嘅一屬，約莫有11個品種，包括落葉松。
落馬洲支綫

落馬洲支綫係港鐵東鐵綫嘅支線，亦係香港第二條跨境客運鐵路。支線由而家嘅上水站開始，向西北方向延伸，穿越塱原濕地、古洞同洲頭幾個地方，最尾連接落馬洲站，全長7.4公里，興建1個車站。支線建成後，東鐵北行一共有2個終點站，分別通到2個同中國大陸連接嘅關卡－羅湖同落馬洲。工程喺2002年6月14號開始，到2006年中完工，落馬洲站喺2007年8月15號下晝4點正式啟用。第一班列車喺下晝3點17分由尖東站開出，而第一班由落馬洲站開出嘅南行列車亦喺下晝4點15分開出。
而家，每個鐘都有5班車（非繁忙時間）或6班車（繁忙時間）來往紅磡至落馬洲，乘客只需要喺紅磡至上水之間各站登上去落馬洲嘅列車就去到。上水去落馬洲嘅行車時間大概要12分鐘，紅磡去落馬洲就大概要49分鐘。

計劃同埋工程
落馬洲支線原屬九廣西鐵（即係依家嘅西鐵綫）第二期嘅鐵路，將會連接將來嘅北環綫，令到西鐵綫喺新界北區同東鐵綫連接，最終令兩條鐵路都可以通往兩個同中國大陸連接嘅關口（羅湖和落馬洲）。不過由於西鐵實際客量比預期為低，作為一間商業機構，九鐵唔可以貿貿然再投資喺一條蝕本嘅鐵路之上。所以九鐵決定改為先以長期有盈餘嘅東鐵連接，等乘客嘅乘車模式定型後，再決定係咪興建北環線。支線工程喺2002年第四季開始，工程主要包括4大項目：隧道段、高架橋段、落馬洲車站以及上水站改善工程。

上水站
上水站月台頂部嘅排隊指示以及到站列車的目的地指示。
内文：上水站 (香港)
工程包括上水站嘅車站大堂同月台擴闊工程，以應付喺上水站落車，轉去落馬洲站列車嘅乘客。有關工程喺2006年大致完成，大堂嘅新翼同連接隔離商場嘅行人天橋已經喺1月尾開放畀公眾使用。另外上水站外嘅路軌亦已重新編排，令路軌成為東鐵嘅其中一個交匯處。

塱原濕地
内文：塱原
列車駛離上水站後，會駛入穿過塱原濕地嘅地底隧道。呢個計劃係經過一番激烈爭論後得到嘅結果。喺計劃初期，九鐵原先建議落馬洲支線塱原段，會好似西鐵穿過八鄉等地嘅高架天橋形式，穿越塱原濕地。但呢個計劃俾各環保團體強烈反對，指興建高架橋時將會嚴重破壞塱原濕地嘅生境同地貌。即使九鐵提議工程完工後會盡量回復原來面貌，但環保署唔同意，重唔發出環境許可證。
最後，環評上訴委員會否決高架橋方案，九鐵只好採納科大教授嘅方案，決定支線以地底隧道形式穿過塱原濕地。雖然呢個方案會令整條支線嘅興建成本增加十億港元、回報率下降同完工日期押後等等，不過此方案獲大多數人所接受，認為係平衡發展同保育嘅可持續發展方案。

古洞站
古洞站已預留島式月台結構，減少將來車站建設工程對車務嘅影響。
内文：古洞站
雖然支線沿途暫時不設車站，不過當列車駛過塱原濕地後，會經過一個預留嘅地底車站－古洞站。呢個站嘅建設，係因應香港特區政府喺2003年公佈嘅研究，指出古洞北同粉嶺北一共689公頃嘅土地適合做新發展區。由於古洞好有可能成為一個新市鎮，所以九鐵喺計劃同興建落馬洲支線時，就預留位置畀第時起古洞站。

洲頭站
内文：洲頭站
根據最新建議，北環線會喺同落馬洲支線匯合嘅洲頭一帶，興建洲頭站，而落馬洲支線喺北環線興建時亦會興建車站，方便北環線乘客轉乘東鐵前往新界東。

落馬洲站
由落馬洲站到深圳的大橋
内文：落馬洲站
落馬洲支線嘅總站－落馬洲站係一個4層，佔地約9公頃嘅車站大樓。大堂裡面設有購物區、免稅店等設施方便乘客。由於車站大樓同時係香港入境處嘅出入境檢查站，所以大樓內設有海關、出入境及其他重要嘅過境設施。乘客辦妥出境手續後，會經由一條橫跨深圳河，單臂斜拉式天橋行過去深圳嘅福田口岸聯檢大樓。乘客亦可以同時喺呢個聯檢大樓內嘅深圳地鐵福田口岸站，轉搭地鐵4號線去深圳市其他地方。
響維基新聞度有一單新聞係同呢篇文有關：
中國香港落馬洲支線尋日通車 第一日運作大致順利

相
落馬洲支線：上水站至古洞站地底隧道
上水至洲頭隧道地盤
落馬洲支線：上水站至古洞站地底隧道，鑽掘工程入口。
落馬洲支線盡頭
濕地觀賞儀
落馬洲站商店

車站
註：斜體係計劃緊嘅車站或轉乘路線，初期只有上水同埋落馬洲兩個車站。
落馬洲河套

落馬洲河套（英文：Lok Ma Chau Loop）係香港同深圳邊界河深圳河嘅河套，喺皇崗同羅湖之間，面積大約99公頃。嗰度本嚟係深圳福田區，1990年代尾拉直深圳河道，嗰度就由深圳河北岸變做南岸，變做香港新界北區落馬洲一部份。嗰度發展一路未有著落，去到2017年就計劃發展「港深創新及科技園」。
落花飛絮

《落花飛絮》（英文：Flowers Fall and Catkins Fly）係國聯影片公司喺1933年嘅一部默片。由黃岱執導，主要演員有伍州、鳳好。
落葉植物

落葉植物（粵拼：lok6 jip6 zik6 mat6；英文：deciduous plants）係某啲植物物種有嘅特性。落葉植物喺一年嘅某啲時段（例如係冬天）會落晒啲葉。相對於常綠植物。
落馬洲

落馬洲（粵拼：lok6 maa5 zau1；英文：Lok Ma Chau），係香港元朗區東北面貼近深圳邊境嘅地區。隔籬係深圳河，對住深圳皇崗口岸。
表現評估

表現評估（performance appraisal）係指管理上評估一個員工嘅工作表現嘅工作，有助管理者了解個組織嘅情況。
表皮組織

表皮組織（英文：epidermal tissue），係植物最外層嘅細胞。佢嘅作用好重要，例如可以防止水嘅流失，控制氣體交換，分泌新陳代謝嘅化合物，同埋喺根部吸收水同礦物質。喺一啲好舊嘅作品入面，表皮組織畀人當係一種特殊嘅薄壁組織，但係依家嘅現代植物學已經將佢獨立睇成表皮組織。表皮組織通常係透明。而且除咗保衛細胞之外，佢係冇葉綠體。
表示論

表示論係抽象代數入面嘅其中一個研究分支，將代數結構嘅元素「表示」成向量空間上嘅線性變換，同埋研究呢啲代數結構上嘅模。
表現型可塑

表現型可塑（Phenotypic plasticity）指一隻生物嘅表現型「可以塑造」，即係話隻生物嘅外表以至行為都可以隨住環境而變化。
表示得函子

表示得函子(representable functor)係種函子 ，同構於佢嘅範疇 嘅某支Hom 函子 ，例如，其中 X 係範疇 C 入面嘅一件嘢(object)，叫做 F 嘅代表(en:representative)；表示得嘅函子係同調代數同埋代數幾何入面嘅一種基本結構。
例如，設k 係域，設 係無記性函子, 幫任一 k-向量空間配佢嘅元成嘅集(但唔記得向量加結構): 咁就表示得做 。
表現效應

表現效應（performance effects）喺管理學等領域上係指一間公司嘅三大因素對間公司嘅表現（以營業額等指標量度）嘅影響，「三大因素」係指間公司所屬嘅產業、間公司屬嘅公司組織以及間公司本身。管理學上嘅研究會針對呢三種因素做統計分析。
表親

表親係同阿媽兄弟姐妹或者阿爸姐妹有關嘅親戚關係，常見稱呼包括表哥、表姐、表弟、表妹等。
表親同自己唔同姓，關係較堂親疏離。廣東俗語有話：「一代親，兩代表，三代嘴藐藐」。
表觀運動

表觀運動（英文：apparent motion）廣泛嚟講係意指感知到啲運動但其實物理上冇真正意義嘅物體運動嘅，屬於一種運動錯覺。狹義上意指頻閃運動，亦都叫做 beta 運動，即睇緊一系列稍爲嘸同嘅單個圖像嗰陣，感知到運動。
除開啲日常明顯嘅運動外，仲有一種叫做幻視（英文：Oscillopsia）嘅視覺感知障礙，喺種情況下啲環境對觀看者嚟講似乎好嘸穩定，尤其係固定緊啲物體或者佢人自己移動嗰陣。
用FMRI檢測啲人睇緊令佢哋有表觀運動嘅嘢嗰陣，發現腦個hMT+（英文：human middle temporal complex，又作V5）區域會有反應。
表觀遺傳學

表觀遺傳學（英文：epigenetics）係遺傳學一個領域，研究啲情況係基因表達有變化或者表現型有變化，而遺傳物質本身（DNA）冇變化嘅。
表達式

表達式（英文：expression）喺一段程式碼當中，一段表達式係結合咗若干個常數、變數、子程序同算子而成嘅物體，能夠俾隻程式語言攞去行。
錫達拉皮茲

錫達拉皮茲（英文：Cedar Rapids），係美國埃奧華州第二大城，住咗14萬人。
錫達馬州

錫達馬州係埃塞俄比亞嘅一個州，喺國土中南部，首府阿華薩。
錫降村遊樂場

錫降村遊樂場，香港公園之一，遊樂場之一，喺元朗廈村新錫路錫降村，英文叫Sik Kong Tsuen Playground。行政上歸元朗區。設施有籃球場。
錫陀塔那迦

錫陀塔那迦係尼泊爾中南部一個城鎮，由藍毗尼專區負責管轄，距離首都加德滿都265公里，毗鄰印度接壤嘅邊境，海拔高度87米，2001年人口52,569。
錫諾普省

錫諾普省（土耳其文：Sinop ili）係土耳其嘅其中一個省，首府錫諾普。
錫金

錫金係印度一邦，1975年之前本來係獨立嘅王國，但畀印度吞併咗。
中華人民共和國喺2003年前一直唔承認印度對錫金嘅主權，到2005年先發規定要求地圖繪製單位停止將錫金標記為獨立國家。
錫金葶藶

錫金葶藶（學名：Draba sikkimensis）係十字花科葶藶屬下嘅一個種。
錮囚鋒

錮囚鋒（粵拼：gu3 cau4 fung1），喺臺灣叫囚錮鋒，係氣象學入面——鋒面嘅一種，由冷鋒同暖鋒相遇，最後冷鋒取代咗暖鋒，一般喺溫帶氣旋出現。
錮囚鋒有三種，分為暖式錮囚鋒、中性錮囚鋒同冷式錮囚鋒。天文台畫天氣圖，一般將錮囚鋒畫成帶有好多三角形同方形或半圓形嘅白或紫色線條。
閏三月廿八

閏三月廿八係黃曆閏年時閏三月第廿八日。因為閏三月唔係年年有，平時紀念都會響三月廿八。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏三月廿一

閏三月廿一係黃曆閏年時閏三月第廿一日。因為閏三月唔係年年有，平時紀念都會響三月廿一。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏三月廿二

閏三月廿二係黃曆閏年時閏三月第廿二日。因為閏三月唔係年年有，平時紀念都會響三月廿二。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏三月廿三

閏三月廿三係黃曆閏年時閏三月第廿三日。因為閏三月唔係年年有，平時紀念都會響三月廿三。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏三月廿九

閏三月廿九係黃曆閏年時閏三月第廿九日。因為閏三月唔係年年有，平時紀念都會響三月廿九。如果閏三月係小月，呢日就做閏三月最後一日。如果係大月，就係尾二嗰日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏三月廿五

閏三月廿五係黃曆閏年時閏三月第廿五日。因為閏三月唔係年年有，平時紀念都會響三月廿五。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。